CELEX: 32020R1206
Language: sl
Date: 2020-08-19 00:00:00
Title: Izvedbena uredba Komisije (EU) 2020/1206 z dne 19. avgusta 2020 o spremembi Izvedbene uredbe (EU) 2019/1323 o izrednih ukrepih za podporo trgu v sektorju jajc in perutninskega mesa v Italiji

20.8.2020   
               
               
                  SL
               
               
                  Uradni list Evropske unije
               
               
                  L 273/1
               
            
         IZVEDBENA UREDBA KOMISIJE (EU) 2020/1206
         z dne 19. avgusta 2020
         o spremembi Izvedbene uredbe (EU) 2019/1323 o izrednih ukrepih za podporo trgu v sektorju jajc in perutninskega mesa v Italiji
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 220(1)(a) Uredbe,
         ob upoštevanju naslednjega:
         
                     (1)
                  
                  
                     V okviru izbruhov aviarne influence v Italiji je Komisija sprejela dve uredbi o izrednih ukrepih za podporo trgu. Izvedbena uredba Komisije (EU) 2018/1506 (2) zajema izbruhe med 30. aprilom 2016 in 28. septembrom 2017, Izvedbena uredba Komisije (EU) 2019/1323 (3) pa izbruhe med 1. oktobrom 2017 in 30. junijem 2018.
                  
               
                     (2)
                  
                  
                     Italija je Komisijo obvestila, da so pri uporabi navedenih uredb številna gospodarstva, ki so jih prizadeli izbruhi pred 28. septembrom 2017 in so prejela nadomestila v okviru Izvedbene uredbe (EU) 2018/1506, prizadele tudi veterinarske omejitve v obliki nadaljnjega obveznega zaprtja s posledičnimi gospodarskimi izgubami po 28. septembru 2017, ki spadajo v časovno obdobje, ki ga zajema Izvedbena uredba (EU) 2019/1323.
                  
               
                     (3)
                  
                  
                     Komisija je prejela uradni zahtevek Italije za vključitev navedenih gospodarstev v področje uporabe Izvedbene uredbe (EU) 2019/1323, da bi se omogočilo nadomestilo za njihove nadaljnje gospodarske izgube po 28. septembru 2017. Izvedbena uredba (EU) 2018/1506 je omejila upravičenost do delnega financiranja Unije za izdatke, ki jih je Italija izplačala upravičencem do 30. septembra 2019, medtem ko Izvedbena uredba (EU) 2019/1323 dovoljuje plačila še do 30. septembra 2020.
                  
               
                     (4)
                  
                  
                     Izvedbeno uredbo (EU) 2019/1323 bi bilo zato treba ustrezno spremeniti.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za skupno ureditev kmetijskih trgov –
                  
               SPREJELA NASLEDNJO UREDBO:
         
            Člen 1
            Člen 1 Izvedbene uredbe (EU) 2019/1323 se nadomesti z naslednjim:
            
               
                  „Člen 1
                  
                  Unija zagotovi delno financiranje v višini 50 % izdatkov, ki jih krije Italija za podporo trgu valilnih jajc, konzumnih jajc in perutninskega mesa, ki so ga močno prizadeli 45 izbruhov visokopatogene aviarne influence podtipa H5, ki jih je Italija odkrila in priglasila med 1. oktobrom 2017 in 30. junijem 2018, ter izbruhi, ki jih je Italija priglasila med 20. julijem 2017 in 28. septembrom 2017, posledica katerih je bilo obvezno zaprtje gospodarstev po 28. septembru 2017.“.
               
            
         
         
            Člen 2
            Ta uredba začne veljati tretji dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 19. avgusta 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 347, 20.12.2013, str. 671.
         
            (2)  Izvedbena uredba Komisije (EU) 2018/1506 z dne 10. oktobra 2018 o izrednih ukrepih za podporo trgu v sektorju jajc in perutninskega mesa v Italiji (UL L 255, 11.10.2018, str. 1).
         
            (3)  Izvedbena uredba Komisije (EU) 2019/1323 z dne 2. avgusta 2019 o izrednih ukrepih za podporo trgu v sektorju jajc in perutninskega mesa v Italiji (UL L 206, 6.8.2019, str. 12).